Na podlagi 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1 in 30/18), 35. člen Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) ter 7. in 88. člena Statuta Občine Cerklje na Gorenjskem (Uradni vestnik Občine Cerklje na Gorenjskem, št. 7/2016) je občinski svet Občine Cerklje na Gorenjskem na \_\_. redni seji dne \_\_\_\_\_\_\_\_\_\_\_\_\_ sprejel naslednji

**SKLEP**

**O CENAH ODKUPA ZEMLJIŠČ**

1. člen

S tem sklepom se določa cena za odkup zemljišč za potrebe izgradnje komunalne infrastrukture, vključno z menjalnimi pogodbami, ki so povezane s tovrstnimi odkupi zemljišč na območju občine Cerklje na Gorenjskem.

2. člen

Odkup zemljišč se izplačuje na podlagi sklenjenih pogodb po sledečih cenah za m2 zemljišč:

* Zazidano in nezazidano stavbno zemljišče in območja namenske rabe P in O v naseljih 25 EUR/m2
* Kmetijska zemljišča (K1, K2) in območja namenske rabe P in O izven naselij v nižinskem delu občine 6,50 EUR/m2
* Kmetijska zemljišča (K1, K2) in območja namenske rabe P in O izven naselij v višinskem delu občine 3,25 EUR/m2
* Gozdna zemljišča, območja površinskih voda, območja vodne infrastrukture in območja namenske rabe P in O izven naselij 1,50 EUR/m2

3. člen

Občina Cerklje na Gorenjskem plača vse stroške, ki nastanejo pri prepisu zemljišč (stroški cenitve zemljišč, stroški sestave pogodbe, davek na promet nepremičnin, stroški overitve podpisa, stroški vknjižbe v zemljiško knjigo in drugo).

4. člen

Posamično zemljišče v velikosti do 200 m2 se obračuna skladno s tem sklepom. Za zemljišča, ki so večja od 200 m2, se pred sklenitvijo pravnega posla naroči cenitev.

Cenitev se naroči tudi v primeru, če odgovorna oseba za izvedbo postopka po tem sklepu razpolaga s podatki, iz katerih izhaja, da je vrednost m2 posamičnega zemljišča izkustveno bistveno višja ali nižja od cen, določenih v 2. členu tega sklepa.

5. člen

Z dnem uveljavitve tega sklepa preneha veljati Sklep o cenah odkupa zemljišč za potrebe izgradnje komunalne infrastrukture na območju Občine Cerklje na Gorenjskem, ki je bil objavljen v Uradnem vestniku Občine Cerklje na Gorenjskem, št. 1/2015.

6. člen

Ta sklep se objavi v Uradnem glasilu slovenskih občin in začne veljati naslednji dan po objavi.

Številka:

Datum:

 Občina Cerklje na Gorenjskem

 ŽUPAN

 FRANC ČEBULJ, l. r.